ตามคาด เอมมานูเอล มาครอง - มารีน เลอเปน คว้าชัยเลือกตั้งปธน.ฝรั่งเศสรอบแรก - FINNOMENA
จบลงแล้วการเลือกตั้ง ปธน.ฝรั่งเศสรอบแรก ซึ่งผู้ที่ได้คะแนนสูงสุด 2 อันดับแรก ได้แก่ นายเอมมานูเอล มาครอง อดีตรัฐมนตรีว่าการกระทรวงเศรษฐกิจ และนางมารีน เลอเปน ผู้สมัครจากพรรค National Front (FN) ที่ได้เข้าสู่การเลือกตั้งรอบ 2 ซึ่งจะมีขึ้นในวันที่ 7 พ.ค.นี้
24 เม.ย. 2560

จบลงแล้วการเลือกตั้ง ปธน.ฝรั่งเศสรอบแรก ซึ่งผู้ที่ได้คะแนนสูงสุด 2 อันดับแรก ได้แก่ นายเอมมานูเอล มาครอง อดีตรัฐมนตรีว่าการกระทรวงเศรษฐกิจ และนางมารีน เลอเปน ผู้สมัครจากพรรค National Front (FN) ที่ได้เข้าสู่การเลือกตั้งรอบ 2 ซึ่งจะมีขึ้นในวันที่ 7 พ.ค.นี้
โดยผลการนับคะแนนเบื้องต้นบ่งชี้ว่า นายมาครองได้คะแนน 23.4% ขณะที่นางเลอเปนได้คะแนน 22.6%
สำหรับนายเอมมานูเอล มาครอง วัย 39 ปี การเลือกตั้งครั้งนี้ ไม่ได้สังกัดอยู่กับพรรคเดิม แต่กลับมาลงศึกเลือกตั้งในฐานะผู้สมัครอิสระ
นายเอมมานูเอล มาครอง เป็นผู้ก่อตั้งแคมเปญ “En Marche!” ซึ่งเป็นกลุ่มความเคลื่อนไหวทางการเมืองที่มีจุดยืนนิยมสายกลาง (Center wing) โดยหวังที่จะสร้างความสมานฉันท์ขึ้นในฝรั่งเศส และสร้างความแข็งแกร่งให้แก่ฝรั่งเศส และยูโรโซน
ส่วนทางด้านนางมารีน เลอเปน วัย 48 ปี เธอและพรรค FN มาพร้อมกับนโยบายที่ว่า “ฝรั่งเศสต้องมาก่อน” ตามรอยอังกฤษที่จะแยกตัวออกจากสหภาพยุโรป (Brexit)
โดยเธอจะนำฝรั่งเศสถอนตัวออกจากสหภาพยุโรป ผ่านการลงประชามติ หากเธอได้รับชัยชนะภายในระยะเวลา 6 เดือนภายหลังรับตำแหน่ง
ทั้งนี้ โพลล์สำรวจบ่งชี้ว่า ในการเลือกตั้งรอบ 2 ที่จะมีขึ้นในวันที่ 7 พ.ค.นี้ นายมาครองจะชนะนางเลอเปนด้วยคะแนน 66% ต่อ 34% แต่ผลจริงๆจะออกมาอย่างไรนั้นก็คงต้องติดตามกันต่อไป
ที่มา : http://www.ryt9.com/s/iq37/2636666
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: